 ውድብ ጥዕና ዓለም ኮሮናቫይረስ ዘይክጠፍእ ይኽእልዩ ክብል ኣጠንቂቑ እንተኾነ ዲሞክራሲያዊት ሪፐብሊክ ኮንጎ ብምኽንያት ሕጽረት ናውቲ ሕክምና መርመራ ኮቪድ-19 ክትገብረሉ ዝኸኣለት ሰብ ውሑድ እዩ ሜዲካል መጽሄት ላንሴት ከም ዝብሎ ከም ደቡብ ኮርያን ጀርመንን ዝበላ ዕውት ስትራቴጂ መርመራ ዘለን ሃገራት ዳርጋ ሓደ ሚኢታዊት ህዝበን መርሚረን ወዲአን እየን ነዚ ዝሕግዙ ናውቲ እንተሃልዮም ብርክት ዝበላ ሃገራት ኣፍሪቃ ልዕሊ ካብ ጥቅምቲ ክሳብ መወዳእታ ታሕሳስ ዘካየድኦ መርመራ ኤችኣይቪ ብምግባር ልዕሊ እቲ ክብጻሕ ዝሕሰብ ሸቶ ሓደ ሚኢታዊት ከዐውታ ይኽእላ እየን ይብል ሜዲካል መጽሄት ላንሴት ኣብ ዲሞክራሲያዊት ሪፐብሊክ ኮንግ ክሳዕ ግንቦት 18 ቅድሚ ክልተ መዓልቲ 4,493 ሰባት መርመራ ኮሮናቫይረስ ተገይሩሎም ሓደ ሚኢታዊት ካብ ህዝባ 895,614 ክትምርም ትጽቢት ይግበር ካብ ሓደ ጥቅምቲ ክሳብ 31 ታሕሳስ 2019 203,859 ሰባት መርመራ ኤችኣይቪ ገይራ ምንጪ ማእከል ምቁጽጻርን ምክልኻልን ሕማማት ኣፍሪቃ; መጽሄት ላንሴት ክሳብ ሕጂ እዛ ሃገር ልዕሊ 1,600 ብኮሮናቫይረስ ዝሓመሙ ሰባት ኣለውዋ ትካል ጥዕና ዓለም ከም ዝብሎ ድማ ኣብቲ ኣህጉር ብብዝሒ ዝሓመሙ ታሽዐይቲ እያ መንግስቲ ዝርግሐ እቲ ቫይረስ ንምቁጽጻር ቐልጢፉ ኣዋጅ ዕጽዋ እንተኣወጀውን ናብ ሸውዓተ ዞባታቱ ክሰፍሕ ክኢሉ እዩ ስርዓት ጥዕና እታ ሃገር ኣዝዩ ድኹም እዩ ንዓሰርታት ዓመታት ዝቐጸለ ግጭትን ለበዳ ኢቦላውን ካልኦት ዘየናገፈቶም ጸገማት እዮም ክታበት ፖሊዮ ንፍዮ ቢጫ ዓሶን ካልኦትን ዘይረኸቡ ብኣማኢት ኣሽሓት ዝቑጸሩ ህጻናትውን ኣለውዋ ብኮቪድ-19 ልዕሊ 60 ሰባት ክሞቱ ከለው ካብ 2018 ጀሚሩ ልዕሊ ክልተ ሽሕ ሰባት ብሰንኪ ኢቦላ ሞይቶምዋ ምንጪ ስእሊ, Getty Images መግለጺ ስእሊ, ብኣማኢት ኣሽሓት ዝቑጸሩ ህጻናት ዲሞክራሲያዊት ሪፐብሊክ ኮንጎ ክታበት ኣይረኸቡን ኣብ መጀመርታ ኣዋርሕ እዚ ዓመት ንህጻናት ዝወሃብ ክታበት እናነከየ ምምጽኡ ዝገልጽ ዩኒሴፍ ዝርግሐ ለበዳ ኮሮናቫይረስ ድማ ነቲ ሓደጋ ከኽብዶ ከም ዝኽእል ይገልጽ ብርክት ዝበሉ ስድራ መልከፍቲ ኮሮናቫይረስ ብምስጋእ ደቆም ንከኽትቡ ናብ ሕክምና ኣይኸዱን ሓካይምውን ንነብሶም ኮነ ነቶም ህጻናት ካብዚ ሕማም ክከላኸልሉ ዝኽእሉ ናውቲ የብሎምን ሆስፒታላት ኬኒያ ብዙሕ ኣስክሬናት ውሑድ ቑጽሪ ሕሙማት ምንጪ ስእሊ, Getty Images መግለጺ ስእሊ, ኣብ ኬኒያ ገጽካ ምሽፋን ይልመድ ኣሎ ኣብ ናይሮቢ ዝርከብ ዓብዪ ሆስፒታል ካብ ታሕሳብ ክሳብ መጀመርታ ወርሒ መጋቢት ኣብ ዘሎ ግዜ ጥራሕ ቑጽሪ ተሓከምቲ ዓባይ ሰዓል ኒሞኒያን ኣዝማን ዝበሉ ናይ መተንፈሲ ኣካል ዘጥቅዑ ሕማማት ብ40 ሚኢታዊት ወሲኹ ግን ድማ ሽሙ ዘይንጸርሖ ሓደ ዶክተር ንቢቢሲ ከም ዝበሎ መንግስቲ ለበዳ ኮሮናቫይረስ ንምቁጽጻር ሰዓት እቶ እቶ ካብ ዝእውጅ ጀሚሩ ካብ መፋርቕ ወርሒ መጋቢት ምንካይ ከም ዝተርኣየ ሓቢሩ ብኻልእ ወገን ድማ ቑጽሪ ዝሞቱ ሰባት ይውስኽ ኣሎ ምንጪ ስእሊ, AFP መግለጺ ስእሊ, ገለ ሰባት ካብ ገዝኦም ክወጽኡ እዮም ዝደልዩ መብዛሕትኦም ብኻልእ ጸገም ጥዕና ናብ ሆስፒታል ከይዶም ሃንደበት ኮሮናቫይረስ ተረኺቡዎም ናብ መወሸቢ ማእከል ከይኣትው ብምስጋእ ናብ ሕክምና ከም ዘይኸዱ ይገልጽ ኣብ ኬኒያ ዘሎ ኣተሓሕዛ መወሸቢ ማእከላት ድማ ኣካታዒ እዩ መንግስቲ ብኮሮናቫይረስ ዝተትሓዙ ሰባት ተወሺቦም ክጸንሑ ከለው ወጻኢታቶም ዓርሶም ክሽፍኑ እዩ ዘገድድ እዚ ከከም እቶም ንመወሸቢ ዝተሓረዩ ቦታታት ዝውሰን ኮይኑ ዋግኦም ንሓደ ለይቲ ካብ 20 ዶላር ክሳብ 100 ዶላር ይበጽሕ ሕጂ ግን መንግስቲ ኣብ ዘዳለዎም መወሸቢ ቦታታት ናይ ዝኣትው ሰባት ወጻኢታት ባዕሉ ክሽፍን ከም ዝኾነ ቃል ኣትዩ ኣሎ ኣብ ኬኒያ ክሳብ 18 ግንቦት 44,851 ሰባት መርመራ ኮቪድ-19 ተገይሩሎም ሓደ ሚኢታዊት ብዝሒ ህዝባ ንክትምርምር 537,713 ክምርመረሉ ኣለዎም ካብ ሓደ ጥቅምቲ ክሳብ 31 ታሕሳስ 2019 203,859 ሰባት መርመራ ኤችኣይቪ ገይራ ምንጪ ማእከል ምቁጽጻርን ምክልኻልን ሕማማት ኣፍሪቃ; መጽሄት ላንሴት ኣብ ኬኒያ ሆቴላት ላዕለዎት ትካላት ትምህርትን ካልኦት ኣብያተ ትምህርትን ናብ መወሸቢ ማእከላት ተቐይሮም እዮም ብርክት ዝበሉ ሰባት ግን ኣብዞም ቦታታት ዘሎ ቐረብ መሐለዊ ጽርየት ድኹም ከም ዝኾነ ብምግላጽ ኣካላዊ ርሕቐት ዘይሕለዎምን ቦታታት እዮም ብምባል ተቓውምኦም ይገልጹ ነይሮም ናይጄሪያ ብዙሓት ሕሙማትን ብዙሕ ኣስከሬናትን ምንጪ ስእሊ, Getty Images መግለጺ ስእሊ, ኣብ ናይጄሪያ ዝተኻየደ መርመራ ኮቪድ-19 ኣዝዩ ውሑድ እዩ ካኖ ብዝሒ ሰብ ዝነብረላ ዞባ ናይጄሪያ እያ ኣብታ ሃገር ለበዳ ኮሮናቫይረስ ካብ ዝኣቱ ሰለስተ ወርሒ ኮይኑ ኣሎ ኣብዚ ውሽጢ እዘን ኣዋርሕ ኣብ ካኖ ጥራሕ ብዙሓት ሰባት ሓሚሞምን ሞይቶምን እዮም በዚ ምኽንያት እቲ ዝርግሐ እዚ ቫይረስ ንምቁጽጻር ዝወጽአ ኣዋጅ ዕጽዋ ክሳዕ መወዳእታ እዚ ወርሒ ንክቕጽል ተናዊሑ ኣሎ ኣብ ከተማ ካኖ መቓብር ዝኹዕት ናይጄሪያዊ ከምዚ ዓይነት ተኣምር ርኢና ኣይንፈልጥን ወለድና ከም ዝነግሩና ቅድሚ 60 ዓመት ለበዳ ኮሌራ ኣጋጢሙ ከሎውን ከምዚ ዓይነት መዓት ወሪዱ ኣይፈልጥን ኢሉ ሓላፊ ክፍሊ መድሓኒት ሆስፒታል ኣሚኑ ካኖ ፕሮፌሰር ሙሳ ባባ-ሻኒ ብዙሓት ኣዝማ ዓባይ ሰዓል ኒሞኒያ ቓንዛ ኣፍ ልብን ጉሮሮን ዝሓመሙ ሰባት ናብቲ ሆስፒታል ክመጽኡ ከም ዝተርኣየ ይዛረብ ኣብ ዝሓለፈ ሰለስተ ወርሒ ጥራሕ ድማ ብዝሒ ናይ መተንፈሲ ኣካላት ዘጥቅዑ ሕማማት ካብ 40 ክሳብ 45 ሚኢታዊት ከም ዝወሰኸ ገሊጹ ምንጪ ስእሊ, Getty Images መግለጺ ስእሊ, ኣብ ናይጄሪያ መምርሒ ማሕበራዊ ርሕቐት ምሕላው ኣጸጋሚ ኮይኑ እዩ ብምኽንያት ሕጽረት ናውቲ መከላኸሊ ኮቪድ-19 ብዙሓት ናይ ብሕቲ ክሊኒካት ከም ዝተዓጸዋ እቲ ፕሮፌሰር ይገልጽ ኣብ መብዛሕቲኤን ሰፊሕ ብዝሒ ህዝቢ ዘለወን ሃገራት ኣፍሪቃ ዘሎ መርመራ ኮሮናቫይረስ ትሑት እዩ ዝብል ፕሮፌሰር ባባ-ሻኒ ኣስታት 200 ሚሊዮን ህዝቢ ንዘለዋ ናይጄሪያውን የጸግመላ ከም ዘሎ ሓቢሩ ኣብ ናይጄሪያ ክሳዕ ግንቦት 18 ቅድሚ ክልተ መዓልቲ 33,970 ሰባት መርመራ ኮሮናቫይረስ ተገይሩሎም ሓደ ሚኢታዊት ካብ ህዝባ 2,061,396 ክትምርም ትጽቢት ይግበር ካብ ሓደ ጥቅምቲ ክሳብ 31 ታሕሳስ 2019 1,160,920 ሰባት መርመራ ኤችኣይቪ ገይራ ምንጪ ማእከል ምቁጽጻርን ምክልኻልን ሕማማት ኣፍሪቃ; መጽሄት ላንሴት ብዙሓት ብኮሮናቫይረስ ከይተሓዙ ብምስጋእ ናብ ሆስፒታል ብምኻድ ክግልገሉ ዝሰግኡ ኮይኖም ኣብ ሰሜን ምብራቓዊ ዮቤ ጥራሕ ኣብ ዝሓለፈ ሓሙሽተ ሰሙናት 471 ሰባት ሞይቶም እዚ ምስ ኮሮናቫይረስ ዝተሓሓዝ ድዩ ኣይኮነን ዝብል ንጹር ኣይኮነን ኮሚሽን ጥዕና ከም ዝበሎ ድማ መብዛሕትኦም ብዕድመ ዝደፍኡ ጸቕጢ ደምን ሕማም ሽኮርን ዝነበሮም እዮም ናይጄሪያ ሽዱሽተ ሽሕ ብኮቪድ-19 ዝሓመሙ ሰባት ኣለውዋ ሌጎስ ድማ ማእከል እቲ ለበዳ እያ ዘላ ውሑድ ምልክታት እቲ ቫይረስ ኣብ ኢትዮጵያ ምንጪ ስእሊ, Getty Images መግለጺ ስእሊ, ኣብ ኢትዮጵያ ልዕሊ 4 ሰብ ኮይንካ ምእካብ ኣይፍቀድን ኣብ ኢትዮጵያ ናይ መተንፈሲ ኣካላት ዘጥቅዑ ሕማማት ልሙዳት እዮም እዛ ሃገር ልዕሊ 100 ሚሊዮን ብዝሒ ህዝቢ ኣለዋ ዓመታዊ ኣብታ ሃገር ዘጋጥም ሞት ብሕማማት ተቕማጥን ድሕሪ ወሊድ ብዘጋጥም ጸገማትን ብዙሕ ምዃኑ መጽናዕታት የመልክቱ ኮሮናቫይረስ ክሳብ ሕጂ ብዙሕ ምስ ጸገም ምስትንፋስ ዝራኸብ ሳዕቤን ኣየብጽሐን ዘሎ ካብ ክልተ ባንክታት ኢትዮጵያ ክዝመት ተሓሲቡ ዝነበረ 390 ሚሊዮን ብር መወሸቢ ማእከላት ክልል ትግራይ እንታይ ይመስሉ? 